11.14. A lapozóterület bővítése
Vissza | 11. fejezet - Beállítás és finomhangolás | Előre

## 11.14. A lapozóterület bővítése

Nem számít, mennyire tervezünk jól előre, mindig előfordulhat, hogy a rendszerünk mégsem teljesíti a kitűzött elvárásokat. Amennyiben további lapozóterület hozzáadására lenne szükségünk, azt igen könnyen megtehetjük. Háromféleképpen növelhetjük a lapozásra szánt területet: hozzáadunk a rendszerhez egy újabb merevlemezes meghajtót, NFS-en keresztül lapozunk, vagy egy már meglevő partíción hozunk létre lapozóállományt.

A lapozóterület titkosításával, valamint annak lehetőségeivel és okaival kapcsolatban lapozzuk fel a kézikönyv 18.17. szakasz - A lapozóterület titkosításaát.

### 11.14.1. Lapozás egy új merevlemezre

A lapozóterület bővítésének legjobb módja természetesen remek indok egy új merevlemez beszerzésére is. Elvégre egy merevlemezt mindig fel tudunk ilyen célra használni. Ha ezt a megoldást választjuk, előtte ajánlott (újra) elolvasni a kézikönyv 11.2. szakasz - Kezdeti beállításokában a lapozóterületek elrendezésére vonatkozó javaslatokat.

### 11.14.2. Lapozás NFS-en keresztül

NFS-en keresztül csak akkor lapozzunk, ha ezt helyi lemezek segítségével nem tudjuk megtenni. Az NFS alapú lapozás hatékonyságát erősen behatárolja a rendelkezésre álló hálózati sávszélesség és további terheket ró az NFS szerverünkre is.

### 11.14.3. Lapozóállományok

Lapozóállománynak egy adott méretű állományt hozzunk létre. Ebben a példában erre egy `/usr/swap0` nevű, 64 MB méretű állományt fogunk használni. Természetesen bármilyen más nevet is választhatunk.

11.1. példa - Lapozóállomány létrehozása FreeBSD-ben

1. Győződjünk meg róla, hogy a rendszermagunk beállításai között megtalálható a memórialemez meghajtójának (md(4)) használata. Ez a `GENERIC` rendszermag alapból tartalmazza.

       device   md   # Memória "lemezek"

2. Hozzunk létre egy lapozóállományt (`/usr/swap0`):

       # dd if=/dev/zero of=/usr/swap0 bs=1024k count=64

3. Állítsuk be rá a megfelelő engedélyeket (`/usr/swap0`):

       # chmod 0600 /usr/swap0

4. Adjuk meg a lapozóállományt az `/etc/rc.conf` állományban:

       swapfile="/usr/swap0"   # Állítsuk be swapfile értékét, ha külső lapozóállományra van szükségünk.

5. Indítsuk újra a számítógépünket, vagy a lapozóállomány azonnali használtba vételéhez írjuk be:

       # mdconfig -a -t vnode -f /usr/swap0 -u 0 && swapon /dev/md0

Vissza | Fel | Előre
11.13. A rendszermag korlátainak finomhangolása | Főoldal | 11.15. Energia- és erőforrásgazdálkodás

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.