6. fejezet - Asztali alkalmazások
Vissza | II. rész - Gyakori feladatok | Előre

## 6. fejezet - Asztali alkalmazások

Írta: Juniet, Christophe.

## 6.1. Áttekintés

A FreeBSD-n asztali alkalmazások széles spektrumát lehet futtatni, például böngészőket és szövegszerkesztőket. Legtöbbjük csomagként áll rendelkezésre, illetve automatizált módon lefordíthatóak a Portgyűjteményből. Az új felhasználók közül sokan szeretnének ilyen fajta alkalmazásokat használni, ezért ez a fejezet bemutatja, miként lehet a népszerűbb asztali alkalmazásokat minden különösebb erőfeszítés nélkül telepíteni, legyen szó az előre csomagolt vagy a Portgyűjteményben megtalálható formájukról.

Amikor portként telepítünk egy programot, lényegében a forráskódját fordítjuk le. Ez bizonyos esetekben nagyon sokáig is eltarthat attól függően, hogy pontosan mit is fordítunk le, illetve mekkora az erre a célra felhasznált számítógépünk vagy számítógépeink teljesítménye. Amennyiben a fordításra nem tudunk vagy nem kívánunk elegendő időt szánni, a Portgyűjteményben található programok többségét már előre lefordított csomagból is telepíthetjük.

Mivel a FreeBSD-ben bináris szintű Linux kompatibilitás is található, ezért az eredetileg Linuxra fejlesztett alkalmazások is használhatóak a munkakörnyezetünkben. Azonban határozottan javasoljuk, hogy a linuxos alkalmazások használatához először figyelmesen olvassuk át a 10. fejezet - Bináris Linux kompatibilitáset. A linuxos bináris kompabilitást használó portok neve általában a "linux-" előtaggal kezdődik, amit ne felejtsük el figyelembe venni, amikor például a whereis(1) segítségével keressük valamelyiket. A fejezet további részében feltételezzük, hogy a linuxos alkalmazások telepítése előtt aktiváltuk a bináris Linux kompatibilitást.

Íme a fejezetben tárgyalt kategóriák:

- Böngészők (mint a Firefox, Opera, Konqueror)

- Irodai eszközök (mint a KOffice, AbiWord, The GIMP, OpenOffice.org)

- Dokumentum-megjelenítők (mint az Acrobat Reader(R), gv, Xpdf, GQview)

- Pénzügyi szoftverek (mint a GnuCash, Gnumeric, Abacus)

A fejezet elolvasásához ajánlott:

- a külső alkalmazások telepítésének ismerete (4. fejezet - Alkalmazások telepítése: csomagok és portok);

- linuxos alkalmazások telepítésének ismerete (10. fejezet - Bináris Linux kompatibilitás).

a multimédiás környezet kialakítására vonatkozó információkért a 7. fejezet - Multimédiaet érdemes elolvasni. Az elektronikus levelezés beállítását és használatát a 28. fejezet - Elektronikus levelezésből tudhatjuk meg.

Vissza | Fel | Előre
II. rész - Gyakori feladatok | Főoldal | 6.2. Böngészők

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.